Што датычыць адказнасці пешаходаў, то яна вызначана Кодэксам аб адміністрацыйных правапарушэннях. Пешаход, які ў цёмны час сутак ідзе па праезджай частцы не абазначаны флікерам, падвяргаецца штрафным санкцыям у памеры ад адной да трох базавых велічынь. А калі парушэнне ім Правілаў дарожнага руху выклікала стварэнне аварыйнай сітуацыі, то памер штрафу складае ад трох да васьмі велічынь. На суму ад трох да пяці базавых велічынь штрафуецца пешаход, які знаходзіцца на дарозе ў стане алкагольнага ап’янення.